Oznámenie Komisie Európskemu parlamentu v súlade s článkom 294 ods. 6 Zmluvy o fungovaní Európskej únie týkajúce sa pozície, ktorú Rada prijala pri schvaľovaní návrhu nariadenia Európskeho parlamentu a Rady, ktorým sa zriaďuje Európsky podporný úrad pre azyl a návrhu rozhodnutia Európskeho parlamentu a Rady, ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania /* KOM/2010/0079 v konečnom znení - COD 2009/0027 */





[pic] | EURÓPSKA KOMISIA | Brusel, 5.3.2010 KOM(2010)79 v konečnom znení 2009/0027 (COD)2009/0026 (COD) OZNÁMENIE KOMISIE EURÓPSKEMU PARLAMENTU v súlade s článkom 294 ods. 6 Zmluvy o fungovaní Európskej únie týkajúce sa pozície, ktorú Rada prijala pri schvaľovaní návrhu nariadenia Európskeho parlamentu a Rady, ktorým sa zriaďuje Európsky podporný úrad pre azyl a návrhu rozhodnutia Európskeho parlamentu a Rady, ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania 2009/0027 (COD)2009/0026 (COD) OZNÁMENIE KOMISIE EURÓPSKEMU PARLAMENTU v súlade s článkom 294 ods. 6 Zmluvy o fungovaní Európskej únie týkajúce sa pozície, ktorú Rada prijala pri schvaľovaní návrhu nariadenia Európskeho parlamentu a Rady, ktorým sa zriaďuje Európsky podporný úrad pre azyl a návrhu rozhodnutia Európskeho parlamentu a Rady, ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania 1. KONTEXT Dátum predloženia návrhu nariadenia, ktorým sa zriaďuje Európsky podporný úrad pre azyl (dokument KOM(2009/66 v konečnom znení – [2009/0027(COD) Európskemu parlamentu a Rade: Dátum predloženia návrhu rozhodnutia Európskeho parlamentu a Rady, ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania (dokument KOM(2009)67 - 2009/0026(COD) Európskemu parlamentu a Rade: | 19. február 2009 18. február 2009 | Dátum prijatia stanoviska Európskeho hospodárskeho a sociálneho výboru: | Neuplatňuje sa. | Dátum prijatia stanoviska Európskeho parlamentu, prvé čítanie: | 7. máj 2009 | Dátum predloženia zmeneného a doplneného návrhu: | Neuplatňuje sa. | Dátum prijatia pozície Rady: | 21. február 2010 | 2. CIEĽ NÁVRHU KOMISIE Návrh nariadenia, ktoré sa týka zriadenia Európskeho podporného úradu pre azyl, a návrh zmeny a doplnenia rozhodnutia, ktorým sa zriaďuje EFU na obdobie rokov 2008 až 2013, sú súčasťou snahy EÚ o vytvorenie globálnej politiky v oblasti azylu. Ich cieľom je reagovať na žiadosti Rady a Európskej rady, ktoré požadujú zriadenie podpornej inštitúcie v oblasti azylu, a sú súčasťou rámca činností, ktoré Komisia oznámila v júni 2008 vo svojom akčnom pláne v oblasti azylu. Komisia navrhuje zriadenie Európskeho podporného úradu pre azyl, ktorý ponesie zodpovednosť za uľahčenie a posilnenie praktickej spolupráce medzi členskými štátmi v oblasti azylu a prispeje aj k podpore zavedenia spoločného azylového systému. Úrad bude mať inštitucionálnu formu regulačnej agentúry, čo znamená, že bude orgánom v zmysle článku 185 nariadenia o rozpočtových pravidlách. Financovať sa bude z rozpočtovej položky všeobecného rozpočtu Európskej únie. V záujme zjednodušenia využívania dostupných rozpočtových prostriedkov sa v návrhu rozhodnutia stanovuje, že v prípade, že Európsky podporný úrad pre azyl ponesie zodpovednosť za určité úlohy, ktoré sú v súčasnosti financované z EFU, sa časť rozpočtových prostriedkov pridelených EFU presunie v prospech úradu, aby sa tak zabezpečilo optimálne financovanie praktickej spolupráce v oblasti azylu. 3. PRIPOMIENKY K POZÍCII RADY 3.1 Všeobecná pripomienka k pozícii Rady Znenie pozície Rady je v podstate a vo veľkej miere v súlade s návrhmi Komisie, ktorá ho teda môže v plnej miere podporiť. 3.2 Dohoda v štádiu prijímania pozície Rady Pozícia Rady je výsledkom intenzívnych medziinštitucionálnych rokovaní, ktoré nasledovali po predložení návrhu Komisie z 18. februára 2009, ako aj po prijatí stanoviska Európskeho parlamentu v prvom čítaní dňa 6. mája 2009. Neformálne a technické stretnutia umožnili dospieť ku kompromisom o rôznych nevyriešených otázkach. Európsky parlament ani Rada žiadnym spôsobom nezmenili ani nedoplnili návrh rozhodnutia o financovaní úradu. V nadväznosti na tieto rokovania Výbor stálych predstaviteľov Coreper dospel v súvislosti s týmto textom k dohode dňa 11. novembra 2009. Listom zo dňa 16. novembra 2009 predseda výboru LIBE, pán Juan Fernando López Aguilar, potvrdil predsedníctvu dohodu, ktorú spravodajcovia a spravodajcovia výborov požiadaných o stanovisko dosiahli v súvislosti s textom schváleným výborom Coreper a s priloženým medziinštitucionálnym vyhlásením. Naznačil, že v prípade formálneho predloženia textov Európskemu parlamentu ako pozície Rady, navrhne výboru LIBE a následne plenárnemu zhromaždeniu, aby ich prijali bez ďalších zmien a doplnení. Na tomto základe Coreper dospel k politickej dohode 20. novembra 2009. Hlavnými predmetmi rokovaní, v prípade ktorých sa dosiahla dohoda, sú: Mechanizmy solidarity podporované úradom (odovzdávanie a presídlenie) boli predmetom kompromisu vo vzťahu k ich neutrálnej formulácii s cieľom umožniť úradu, aby efektívne podporoval všetky súčasné alebo budúce mechanizmy. Vymenovanie výkonného riaditeľa úradu bolo predmetom kompromisu, ktorý umožní aktívnu participáciu Európskeho parlamentu v rámci tohto postupu tak, že mu udelí právomoc predložiť stanovisko po vypočutí kandidáta dezignovaného správnou radou úradu, pričom správna rada bude musieť informovať, akým spôsobom bolo stanovisko Parlamentu zohľadnené pri konečnom vymenovaní výkonného riaditeľa. Parlament si želal, aby sa toto ustanovenie horizontálnej inštitucionálnej povahy plne začlenilo do prác, ktoré v súčasnosti prebiehajú v rámci medziinštitucionálnej skupiny pre regulačné agentúry. Následne bolo prijaté toto medziinštitucionálne vyhlásenie: „Európsky parlament, Rada a Komisia zriadili medziinštitucionálnu pracovnú skupinu, ktorej úlohou je posúdiť koherentnosť, efektívnosť, zodpovednosť a transparentnosť regulačných agentúr a spoločne navrhnúť spôsob zlepšenia ich činnosti. Pracovná skupina sa v súčasnosti sústreďuje na niekoľko kľúčových oblastí, ako sú úloha a postavenie regulačných agentúr v rámci inštitucionálnej architektúry EÚ, ich vytváranie, štruktúra a fungovanie, ako aj otázky súvisiace s ich financovaním, rozpočtovým dohľadom a riadením. Odsúhlasený spôsob vymenúvania riaditeľa budúceho Európskeho podporného úradu pre azyl (článok 28 základného nariadenia), v rámci ktorého Európsky parlament „môže prijať stanovisko vyjadrujúce jeho názor o vybranom kandidátovi a správna rada informuje EP o tom, akým spôsobom zohľadnila jeho stanovisko“, by sa mal chápať v kontexte medziinštitucionálneho úsilia o zlepšenie riadenia agentúr a zvýšenie ich zodpovednosti.“ Spolupráca s Úradom Vysokého komisára OSN pre utečencov (UNHCR) bola predmetom dohody medzi Radou a Európskym parlamentom s cieľom umožniť úradu, aby plne využíval odborné znalosti UNHCR v rámci jeho budúcich aktivít. Na žiadosť Parlamentu bolo možné dosiahnuť kompromis o plnom začlenení občianskej spoločnosti do činnosti úradu prostredníctvom poradného fóra, ktorého pravidlá fungovania boli upresnené. 4. ZÁVER Pozícia Rady a priložené medziinštitucionálne vyhlásenie odzrkadľujú ciele pôvodného návrhu Komisie. Komisia preto uvedené znenie podporuje.